CELEX: 32012R0597
Language: lv
Date: 2012-07-05 00:00:00
Title: Komisijas Īstenošanas regula (ES) Nr. 597/2012 ( 2012. gada 5. jūlijs ), ar ko groza Īstenošanas regulu (ES) Nr. 540/2011 attiecībā uz darbīgo vielu – alumīnija amonija sulfāta, tauku destilācijas atlieku, dzīvnieku vai augu izcelsmes repelentu (pēc smaržas) / zivju eļļas un urīnvielas – apstiprināšanas nosacījumiem  Dokuments attiecas uz EEZ

6.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 176/54
            
         KOMISIJAS ĪSTENOŠANAS REGULA (ES) Nr. 597/2012
   (2012. gada 5. jūlijs),
   ar ko groza Īstenošanas regulu (ES) Nr. 540/2011 attiecībā uz darbīgo vielu – alumīnija amonija sulfāta, tauku destilācijas atlieku, dzīvnieku vai augu izcelsmes repelentu (pēc smaržas) / zivju eļļas un urīnvielas – apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:
   
               (1)
            
            
               Darbīgās vielas alumīnija amonija sulfāts, tauku destilācijas atliekas, dzīvnieku vai augu izcelsmes repelenti (pēc smaržas) / zivju eļļa un urīnviela ar Komisijas Direktīvu 2008/127/EK (2) tika iekļautas Padomes Direktīvas 91/414/EEK (3) I pielikumā saskaņā ar procedūru, kas paredzēta 24.b pantā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK (4) 8. panta 2. punktā. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas atbilstoši minētajai regulai un ir uzskaitītas pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (5).
            
         
               (2)
            
            
               Eiropas Pārtikas nekaitīguma iestāde, turpmāk “iestāde”, saskaņā ar Regulas (EK) Nr. 2229/2004 25.a pantu 2011. gada 6. decembrī iesniedza Komisijai secinājumus attiecībā uz pārskata ziņojumu projektiem par alumīnija amonija sulfātu (6), 2011. gada 16. decembrī attiecībā uz tauku destilācijas atliekām (7), dzīvnieku vai augu izcelsmes repelentiem (pēc smaržas) / zivju eļļu (8) un urīnvielu (9). Dalībvalstis un Komisija izskatīja pārskata ziņojumu projektus un iestādes secinājumus Pārtikas aprites un dzīvnieku veselības pastāvīgajā komitejā, un 2012. gada 1. jūnijā tie tika pabeigti kā Komisijas pārskata ziņojumi par alumīnija amonija sulfātu, tauku destilācijas atliekām, dzīvnieku vai augu izcelsmes repelentiem (pēc smaržas) / zivju eļļu un urīnvielu.
            
         
               (3)
            
            
               Iestāde pieteikumu iesniedzējiem paziņoja secinājumus par alumīnija amonija sulfātu, tauku destilācijas atliekām, dzīvnieku vai augu izcelsmes repelentiem (pēc smaržas) / zivju eļļu un urīnvielu, un Komisija aicināja pieteikumu iesniedzējus iesniegt piezīmes par pārskata ziņojumiem.
            
         
               (4)
            
            
               Apstiprināts, ka darbīgās vielas – alumīnija amonija sulfāts, tauku destilācijas atliekas, dzīvnieku vai augu izcelsmes repelenti (pēc smaržas) / zivju eļļa un urīnviela – ir uzskatāmas par apstiprinātām atbilstoši Regulai (EK) Nr. 1107/2009.
            
         
               (5)
            
            
               Saskaņā ar Regulas (EK) Nr. 1107/2009 13. panta 2. punktu, saistībā ar tās 6. pantu, un ņemot vērā pašreizējās zinātnes un tehnikas atziņas, ir jāgroza apstiprināšanas nosacījumi alumīnija amonija sulfātam, tauku destilācijas atliekām, dzīvnieku vai augu izcelsmes repelentiem (pēc smaržas) / zivju eļļai un urīnvielai. Ir īpaši lietderīgi pieprasīt papildu apstiprinošu informāciju par šīm darbīgajām vielām. Vienlaikus būtu jāveic konkrēti tehniski pielāgojumi, jo īpaši darbīgās vielas nosaukums “dzīvnieku vai augu izcelsmes repelenti (pēc smaržas) / zivju eļļa” un “tauku destilācijas atliekas” būtu jāaizstāj ar nosaukumu “zivju eļļa” un “tauku destilācijas atliekas”. Tāpēc Īstenošanas regulas (ES) Nr. 540/2011 pielikums būtu attiecīgi jāgroza.
            
         
               (6)
            
            
               Pirms šīs regulas piemērošanas būtu jāatvēl atbilstīgs laikposms, lai dalībvalstis, pieteikumu iesniedzēji un augu aizsardzības līdzekļu atļauju turētāji varētu izpildīt prasības, kas izriet no apstiprināšanas nosacījumu grozījumiem.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 5. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
      (2)  OV L 344, 20.12.2008., 89. lpp.
   
      (3)  OV L 230, 19.8.1991., 1. lpp.
   
      (4)  OV L 379, 24.12.2004., 13. lpp.
   
      (5)  OV L 153, 11.6.2011., 1. lpp.
   
      (6)  Secinājums par speciālistu veikto pesticīdu riska novērtējumu attiecībā uz darbīgo vielu “alumīnija amonija sulfāts”, EFSA Journal (2012)10(3):2491. Pieejams tiešsaistē: www.efsa.europa.eu/efsajournal.htm.
   
      (7)  Secinājums par speciālistu veikto pesticīdu riska novērtējumu attiecībā uz darbīgo vielu “tauku destilācijas atliekas”, EFSA Journal (2012)10(2), 2519. Pieejams tiešsaistē: www.efsa.europa.eu/efsajournal.htm.
   
      (8)  Secinājums par speciālistu veikto pesticīdu riska novērtējumu attiecībā uz darbīgo vielu “zivju eļļa”, EFSA Journal (2012) 10(2), 2546. Pieejams tiešsaistē: www.efsa.europa.eu/efsajournal.htm.
   
      (9)  Secinājums par speciālistu veikto pesticīdu riska novērtējumu attiecībā uz darbīgo vielu “urīnviela”, EFSA Journal (2012) 10(1), 2523. Pieejams tiešsaistē: www.efsa.europa.eu/efsajournal.htm.
   
      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:
      
                  1)
               
               
                  219. rindu attiecībā uz darbīgo vielu “alumīnija amonija sulfāts” aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “219
                           
                           
                              Alumīnija amonija sulfāts
                              
                                 CAS Nr. 7784-26-1 (dodekahidrāts), 7784-25-0 (bezūdens)
                              
                                 CIPAC Nr. 840
                           
                           
                              Alumīnija amonija sulfāts
                           
                           
                              ≥ 960 g/kg (izteikts kā dodekahidrāts)
                              ≥ 502 g/kg (bezūdens)
                           
                           
                              2009. gada 1. septembris
                           
                           
                              2019. gada 31. augusts
                           
                           
                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par alumīnija amonija sulfātu (SANCO/2985/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs iesniedz apstiprinošu informāciju par:
                              
                                          a)
                                       
                                       
                                          alumīnija amonija sulfāta produktu transformācijas/disociācijas ietekmi uz vidi;
                                       
                                    
                                          b)
                                       
                                       
                                          risku attiecībā uz sauszemes blakusorganismiem, kas nav mugurkaulnieki un ūdens organismi.
                                       
                                    Šo informāciju iesniedz dalībvalstīm, Komisijai un iestādei līdz 2016. gada 1. janvārim.”
                           
                        
            
                  2)
               
               
                  229. rindu attiecībā uz darbīgo vielu “ tauku destilācijas atliekas” aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (2)
                              
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “229
                           
                           
                              Tauku destilācijas atliekas
                              
                                 CAS Nr. nav piešķirts
                              
                                 CIPAC Nr.: 915
                           
                           
                              Nav pieejams
                           
                           
                              ≥ 40 % sašķelto taukskābju
                              Būtiski piemaisījumi: Ni: ne vairāk kā 200 mg/kg
                           
                           
                              2009. gada 1. septembris
                           
                           
                              2019. gada 31. augusts
                           
                           
                              A   DAĻA
                              Var atļaut izmantot tikai kā repelentu. Dzīvnieku izcelsmes tauku destilācijas atliekām jāatbilst Regulai (EK) Nr. 1069/2009 un Komisijas Regulai (ES) Nr. 142/2011 (OV L 54, 26.2.2011., 1. lpp.).
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus grozītajā pārskata ziņojumā par tauku destilācijas atliekām (SANCO/2610/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs iesniedz apstiprinošu informāciju par tehniskā materiāla specifikāciju un analīzi par maksimālo piemaisījumu līmeni un toksiskajiem piesārņotājiem. Šo informāciju iesniedz dalībvalstīm, Komisijai un iestādei līdz 2013. gada 1. maijam.”
                           
                        
            
                  3)
               
               
                  248. rindu attiecībā uz darbīgo vielu “dzīvnieku vai augu izcelsmes repelenti (pēc smaržas) / zivju eļļa” aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (3)
                              
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “248
                           
                           
                              Zivju eļļa
                              
                                 CAS Nr. 100085-40-3
                              
                                 CIPAC Nr. 918
                           
                           
                              Zivju eļļa
                           
                           
                              ≥ 99 %
                              Būtiski piemaisījumi:
                              
                                           
                                       
                                       
                                          Dioksīns: ne vairāk kā 6 pg/kg barībā
                                       
                                    
                                           
                                       
                                       
                                          Hg: ne vairāk kā 0,5 mg/kg barībā, kas iegūta, pārstrādājot zivis un citas jūras veltes
                                       
                                    
                                           
                                       
                                       
                                          Cd: ne vairāk kā 2 mg/kg dzīvnieku izcelsmes barībā, izņemot mājdzīvinieku barību
                                       
                                    
                                           
                                       
                                       
                                          Pb: ne vairāk kā 10 mg/kg
                                       
                                    
                                           
                                       
                                       
                                          Pb: ne vairāk kā 5 mg/kg
                                       
                                    
                           
                              2009. gada 1. septembris
                           
                           
                              2019. gada 31. augusts
                           
                           
                              A   DAĻA
                              Var atļaut izmantot tikai kā repelentu. Zivju eļļai jāatbilst Regulai (EK) Nr. 1069/2009 un Regulai (ES) Nr. 142/2011.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par zivju eļļu (SANCO/2629/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs iesniedz apstiprinošu informāciju par tehniskā materiāla specifikāciju un analīzi par maksimālo piemaisījumu līmeni un toksiskajiem piesārņotājiem. Šo informāciju iesniedz dalībvalstīm, Komisijai un iestādei līdz 2013. gada 1. maijam.”
                           
                        
            
                  4)
               
               
                  257. rindu attiecībā uz darbīgo vielu “urīnviela” aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (4)
                              
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “257
                           
                           
                              Urīnviela
                              
                                 CAS Nr. 57-13-6
                              
                                 CIPAC Nr. 913
                           
                           
                              Urīnviela
                           
                           
                              ≥ 98 % w/w
                           
                           
                              2009. gada 1. septembris
                           
                           
                              2019. gada 31. augusts
                           
                           
                              A   DAĻA
                              Var ļaut izmantot tikai kā atraktantu un fungicīdu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par urīnvielu (SANCO/2637/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs iesniedz apstiprinošu informāciju par:
                              
                                          a)
                                       
                                       
                                          urīnvielas un biureta piemaisījumu analīzes metodi;
                                       
                                    
                                          b)
                                       
                                       
                                          risku lietotājiem, darba veicējiem un apkārtējiem cilvēkiem.
                                       
                                    Dalībvalstis, Komisija un iestāde saņem a) un b) punktā minēto informāciju attiecīgi līdz 2013. gada 1. maijam un 2016. gada 1. janvārim.”
                           
                        
            
         (1)  Sīkāka informācija par darbīgās vielas identitāti un specifikāciju ir sniegta to pārskata ziņojumā.
      
         (2)  Sīkāka informācija par darbīgās vielas identitāti un specifikāciju ir sniegta to pārskata ziņojumā.
      
         (3)  Sīkāka informācija par darbīgās vielas identitāti un specifikāciju ir sniegta to pārskata ziņojumā.
      
         (4)  Sīkāka informācija par darbīgās vielas identitāti un specifikāciju ir sniegta to pārskata ziņojumā.